Source: http://docplayer.fi/651144-Jasentiedote-2-2014-10-huhtikuuta-kauppakamariasiaa-kauppakamari-kouluttaa-kansainvalisia-asoita-muuta-yritystietoa.html
Timestamp: 2018-01-22 18:53:35+00:00
Document Index: 9892296

Matched Legal Cases: ['kko ', 'kko ', 'kko ', 'kko ', 'kko ', 'tuomioistuin ', 'kko ']

JÄSENTIEDOTE. 2/ huhtikuuta. Kauppakamariasiaa. Kauppakamari kouluttaa. Kansainvälisiä asoita. Muuta yritystietoa. - PDF
JÄSENTIEDOTE. 2/ huhtikuuta. Kauppakamariasiaa. Kauppakamari kouluttaa. Kansainvälisiä asoita. Muuta yritystietoa.
Download "JÄSENTIEDOTE. 2/2014 10. huhtikuuta. Kauppakamariasiaa. Kauppakamari kouluttaa. Kansainvälisiä asoita. Muuta yritystietoa."
1 SISÄLTÖ 2/ huhtikuuta KAUPPAKAMARIN JÄSENTIEDOTE JÄSENTIEDOTE Kauppakamariasiaa Kansanedustatilaisuus Pintoksella...3 Rauman Seudulla teknologiateollisuus tarvitsee osaajia...3 Korkeakoulujen ja elinkeinoelämän tutkimusyhteistyö...3 Veronkorotukset heikentävät työnteon kannustavuutta ja kasvua Kesätyöpaikkaselvitys...4 Yritysten jätehuollon uudet vaatimukset ja haasteet...4 Kauppakamari kouluttaa Kauppakamari kouluttaa Connecting Business! Kauppakamarin kevään 2014 koulutustarjontaa Kansainvälisiä asoita Yritysten kansainvälistymiseen viime vuonna yli 17 miljoonaa euroa...7 Japanin ja Etelä-Korean kautta Aasian markkinoille Muuta yritystietoa Yritykset yhä kiinnostuneempi välimiesmenettelystä Yritysjohdon tietosuojaa parannetaan lakimuutoksella...9 Lakiasiat Kuitintarjoamisvelvollisuus voimaan vuoden alusta alkaen Lomautuksen palkanlaskentakysymyksiä
2 YHTEYSTIEDOT Puhelin Faksi Toimitusjohtaja Jaakko Hirvonsalo Puhelin GSM Koulutuspäällikkö Päivi Junnila Puhelin GSM Yhteyspäällikkö Johanna Huhtala (KV-asiat ja Olkiluoto-yhteyshenkilö) Puhelin GSM Lakiasiantuntija Veroasiantuntija VT Juha Manner Brander&Manner Oy Puhelin GSM työoikeus yhtiöoikeus, yrityssaneeraus- ja konkurssiasiat Luotettava ja asiantunteva yhteistyötoimisto Venäjällä, jonka pääpaikka on Pietarissa sopimusoikeus KTM Tapani Kulmala (KHT) Ernst & Young Oy Puhelin GSM elinkeinoverotus yritysjärjestelyt Yritysasiantuntija KTM Jouko Tukkiniemi (KHT) Junitra Oy GSM yrityskaupat sukupolvenvaihdokset Rauman Kauppakamarin alueella toimivat HHJ (Hyväksytty Hallituksen Jäsen) tutkinnon suorittaneet asiantuntijat os. 2
3 KAUPPAKAMARIASIAA Kansanedustajatilaisuus Pintoksella Rauman ja Satakunnan kauppakamarit kutsuivat Satakunnan kansanedustajat perinteiseen yhteiseen neuvottelutilaisuuteen Pintokselle Euraan Kutsua noudatti suurin osa kansanedustajista. Rauman alueen johtavat yritykset ovat valmiit tarjoamaa harjoittelu- ja kesätyöpaikat kaikille niille nuorille, jotka lähtevät opiskelemaan esimerkiksi kone- ja tuotantotekniikkaa SAMK:issa. Kyseessä on eräänlainen kummitoiminta, sanoo Rauman kauppakamarin toimitusjohtaja Jaakko Hirvonsalo. - Yrityksistä nousee yhä enemmän myös sitä viestiä, että nuorten naisten kannattaa ennakkoluulottomasti hakeutua teknologia-ammatteihin. Korkeakoulujen ja elinkeinoelämän tutkimusyhteistyö Raumalla kehittyy Rauman kauppakamari järjesti yhdessä Rauman kaupungin, Tampereen Teknillisen Yliopiston, Turun Yliopiston ja Åbo Akademin kanssa työkokouksen, jossa tarkasteltiin mahdollisuutta lisätä elinkeinoelämän kannalta tärkeää tutkimusyhteistyötä yo. korkeakoulujen kanssa. Tilaisuuteen osallistuivat myös kaikkien yllä mainittujen korkeakoulujen rehtorit Kalervo Väänänen, Markku Kivikoski ja Jorma Mattinen. Tapaamisessa tarkasteltiin lähtökohtaisesti kahta tutkimusaluetta eli materiaaliteknologiaa ja laajasti ottaen mereen tai veteen liittyviä tutkimusaloja. Näitä aihealueita käytiin läpi sekä korkeakoulujen että yritysten näkökulmasta. Yhteistyö jatkuu konkreettisemmin korkeakoulujen ja yritysten kesken. Tilaisuudessa käytiin läpi kauppakamarien Satakunnan Teollisuusvisio 2020 ja sen arvioita tulevaisuudesta sekä yhteisiä edunvalvontaa liittyviä asioita. Teollisuuden esityksistä vastasivat Tuomas Pere Pintokselta, Kari Pasanen UPM:lta, Joni Hautojärvi Norilsk Nickeliltä, Timo Suistio BMH:lta ja Pekka Ekberg Fiblon Oy:stä. Kansanedustajien puheenvuoron käytti Timo Kalli.Tilaisuus päättyi tehdaskierrokseen. Rauman seudun teknologiateollisuus tarvitsee kipeästi uusia osaajia Satakunnan elinkeinorakenteen vahvinta osaa ovat edelleen teknologia-, meri-, ja energiateollisuuden ammatit myös tulevaisuudessa. Kasvavat ja kehittyvät yritykset Rauman seudulla tarvitsevat jatkossakin huomattavia määriä alan insinöörejä, sanoo Rauman kauppakamarin puheenjohtaja Timo Suistio. Suistion mukaan telakan toiminnan lakkauttamisella ei ole juurikaan vaikutusta kokonaistilanteeseen, sillä kehitystä tapahtuu monilla muilla sektoreilla. Konetekniikan insinöörityöpaikkoja on Rauman seudun yrityksissä useita satoja ja tulevaisuden työmarkkinat näyttävät hyviltä. Yritykset tulevat tarvitsemaan jatkossakin huomattavia määriä alan insinöörejä. Veronkorotukset heikentävät työnteon kannustavuutta ja kasvua Keskuskauppakamarin mukaan hallituksen olisi pitänyt leikata menoja enemmän ja jättää veronkorotukset tekemättä. Kuntatyöntekijöiden viiden vuoden irtisanomissuojasta olisi pitänyt luopua. Hallitus kiristää verotusta, vaikka asiantuntijat ovat melkein yksimielisesti todenneet, että veronkorotukset eivät sovi tähän taloudelliseen tilanteeseen. Suomen veroaste on jo ennestään yksi maailman korkeimmista. Tehdyt veropäätökset heikentävät ostovoimaa ja haittaavat talouden elpymistä, toteaa Keskuskauppakamarin toimitusjohtajan Risto E. J. Penttilä. Keskuskauppakamari pettyi erityisesti hallituksen päätökseen kiristää ansiotuloverotusta. Työn verotus on Suomessa kireää. Erityisesti rajaveroasteet, eli se paljonko henkilön maksamat verot lisääntyvät lisätulojen myötä, ovat huiman korkeita jo keskituloisilla. Tänä vuonna rajaveroaste kipuaa 45 prosenttiin jo euron vuosituloilla. 3
4 KAUPPAKAMARIASIAA Nyt tehdyt päätökset kiristää ansiotuloverotuksen progressiota pahentavat tilannetta entisestään. Jyrkkä progressio heikentää kannustimia työn tekemiseen ja henkilökohtaisen osaamisen kehittämiseen, sanoo Keskuskauppakamarin verotuksesta vastaava johtaja Terhi Järvikare. Myönteisenä Keskuskauppakamari pitää hallituksen sitoutumista julkisen talouden sopeuttamiseen. Myös ratkaisuun pääseminen sote-uudistuksessa on Keskuskauppakamarin mielestä merkittävä läpimurto. Rauman kauppakamarin kesätyöpaikkaselvitys: Rauman kauppakamarin alueella yli 1650 kesätyöpaikkaa Asiantuntijoina Anna Virolainen, Elinkeinoelämän keskusliitto EK, hallituksen puheenjohtaja Pekka Kariniemi, Biolan Oy, yrittäjä Esa Lehti, Rauman Seudun Ympäristönhuolto Oy, teknisen viraston johtaja Seppo Heikintalo, Rauman jätehuoltolaitos jaerikoistutkija Jussi Kauppila, Suomen Ympäristökeskus SYKE. Rauman seudulla on yli 1650 kesätyöpaikkaa. Luku ilmenee Rauma kauppakamarin jäsenilleen tekemästä kesätyöpaikkakyselystä. Suuri osa Rauman seudun yrityksistä tarjoaa työ- ja harjoittelupaikkoja tulevana kesänä. Yrityksissä on yli 1400 kesätyöpaikkaa ja kunnissa lähes 250. Yhteislukumäärä on edelleen hyvällä tasolla, paikoin hieman suurempi kuin viime vuonna. Kauppakamarin kysely tehtiin maaliskuussa 2014 ja siihen vastasi 100 yritystä ja kuntaa. Vastanneista yrityksistä 74 prosenttia ilmoitti tarjoavansa kesätyöpaikkoja. Ilahduttavaa on, että yhä useampi pk-yritys on palkkaamassa kesätyöntekijöitä ja joukko näyttää kasvavan. Tämä on tärkeää myös nuorten kannalta. Suurimmat määrät kesätyöpaikkoja tarjoavat teollisuuden, kaupan alan ja palvelualojen suurimmat työnantajat Rauman kauppakamarin alueella. Teknisen viraston johtaja Seppo Heikintalo. Ammattiin valmistuvia harjoittelijoita palkataan runsaasti, sillä lähes 70 % vastaajista ilmoitti ottavansa alansa harjoittelijoita kesätöihin. Kesätöitä on tarjolla kaikille eri koulutusasteen opiskelijoille peruskoulusta yliopistoon; vain 8 % vastaajista ilmoitti, ettei koulutus ole ratkaiseva. Eniten kesätyöpaikkoja on tarjolla AMK- ja ammattiopisto-opiskelijoille Yleisesti ottaen palkataan alan tulevaisuuden osaajia, joilla on asenne kohdallaan. Muita merkityksellisiä asioita ovat kesätyöntekijöiden motivaatio ja palveluasenne sekä iloinen luonne ja myönteinen suhtautuminen uuden oppimiseen. Asiantuntija Anne Virolainen Elinkeinoelämän keskusliitosta. Yritysten jätehuollon uudet vaatimukset ja haasteet Uusi jätelaki tuli voimaan ja tämän jälkeen on uudistettu ja uudistetaan jätehuoltoon liittyviä asetuksia. Miten tuottajavastuu koskee yrityksiä? Tilaisuudessa kuultiin resurssitehokkuudesta osana yrityksen kilpailukykyä. 4
5 Rauman kauppakamarin Kevään 2014 koulutustarjontaa Koulutusten tarkemmat sisällöt ja ilmoittautumislinkit löydät Rauman kauppakamarin etusivulta vuodenvaihteessa Syksyn koulutuskalenteria työstetään ja toivomuksia voi esittää: Ajankohtaista arvonlisäverotuksesta Aika Paikka Asiantuntija Perjantai , klo Lounas noin klo , iltapäivällä kahvitauko) Hotelli Cumulus, Pöllä-Sali, Aittakarinkatu 9, Rauma Petri Salomaa, arvonlisäveroasiantuntija, Deloitte & Touche Oy koulutuksessa käydään läpi kaikki arvonlisäverotuksen ajankohtaiset asiat, mm. uusin oikeuskäytäntö ja sen käytännön vaikutukset sekä verohallinnon uudet ohjeet. Käsiteltäviä aihekokonaisuuksia ovat myös viimeaikaiset lainsäädännön muutokset, kulujen edelleen veloitukseen liittyvät menettelyt sekä kansainvälisen kaupan ajankohtaiset kysymykset. Asiantuntijana toimii Partner Petri Salomaa Deloittelta. Petrillä on pitkäaikainen kokemus kotimaisissa ja kansainvälisissä ALV-asioissa ja hän on kouluttanut arvonlisäveroasioista säännöllisesti vuodesta Työelämän tapaamisten englanti monikulttuurisessa ympäristössä Tämän englanninkielisen seminaaripäivän tavoitteena on kehittää osallistujien kielitaitoa kohdennetusti monikulttuurisissa tapaamissa. Työelämässä kohtaamme eri kulttuureista tulevia ihmisiä erilaisissa tilanteissa. Tapaamisia ovat esimerkiksi yrityksen sisäiset tiimipalaverit ja ulkoiset asiakastapaamiset, joista molempia tänä päivänä hoidetaan usein englanniksi. Koulutuksessa käydään läpi englanninkielisissä tapaamisissa tarvittavia fraaseja ja käytäntöjä, sekä sitä, miten kulttuurierot voivat vaikuttaa tapaamisten kulkuun. Koulutus on tarkoitettu kaikille, jotka työtehtävissään osallistuvat englanninkielisiin tapaamisiin, tai itse järjestävät ja vetävät tapaamisia. Seminaari sopii parhaiten niille, joilla on jo melko hyvä kielitaito. Asiantuntija Justin Palframan AAC Globalilta (äidinkielenään englantia puhuva) Aika tiistaina , klo (lounas ja iltapäiväkahvi 14.00) Kohderyhmä kaikille, jotka työtehtävissään osallistuvat englanninkielisiin tapaamisiin, tai itse järjestävät ja vetävät tapaamisia. Seminaari sopii parhaiten niille, joilla on jo melko hyvä kielitaito Keskuskauppakamarin matkaseminaarit: Lisätietoja: www. kauppakamarikauppa.fi/matkaseminaarit Sihteeri- ja Assistentti laivaseminaari Kirjanpito laivaseminaari Henkilöstöpäivät 2014 laivaseminaari 5
6 Yhdessä yritysten puolesta Hyväksytty hallituksen jäsen (HHJ) -koulutus antaa tietoa ja työvälineitä hallituksen tehtäväkokonaisuuden eri osa-alueille. Lisäksi HHJ tarjoaa innostavan, keskustelevan ja haastavan ryhmän, jonka kokemukset rikastuttavat kaikkia. Menesty hallitustyöskentelyä kehittämällä! Hyväksytty hallituksen jäsen (HHJ) -kokonaisuus aktivoi ja kehittää pk-yrityksen hallitustyöskentelyä. HYVÄKSYTTY HALLITUKSEN JÄSEN Hyvällä hallitustyöllä: edistetään yritystoimintaa, tuetaan pk-yritysten kasvua, luodaan uusia työpaikkoja ja säilytetään jo olemassa olevia. HHJ-koulutukset sopivat sekä hallitustyötä jo tekeville tai sitä harkitseville. Yrityksen kasvu, kansainvälistyminen, uudistuminen, tuotteiden kaupallistaminen ja markkina-alueiden laajentaminen tarvitsevat tuekseen eri alojen kokeneita asiantuntijoita ja liiketoimintaosaajia. Erilaisissa yrityksen kehitysvaiheissa kuten esimerkiksi sukupolvenvaihdoksissa, omistajamuutoksissa, kansainvälistymisessä ja markkinahäiriöissä tarvitaan osaavaa ja yhteistyökykyistä hallitusta. Hyvällä hallitustyöskentelyllä sitoutetaan yritykseen sen tarvitsemat ulkopuoliset voimavarat, joista yrittäjä, yritysjohto, omistajat ja rahoittajat hyötyvät. Lisätietoja: Jaakko Hirvonsalo tai Päivi Junnila Työnantajan lisävähennys koulutuskustannuksista Työnantajan lisävähennys koulutuskustannuksista tuli voimaan Jotta yritys voi verotuksessaan tehdä vähennyksen, tulee sen täyttää toiminnassaan tietyt edellytykset. Koulutus keräsi ison joukon asiasta kiinnostuneita osallistujia kuulemaan Minna Tanskan esitystä asiasta. Excelin mahdollisuudet Avasi silmät ymmärtämään mitä kaikkea Excelillä pystyy tekemään Selkeä harjoituksiin perustuva esitystapa. Vakiokouluttaja Arja Kuukkanen (Powen Oy) vastasi koulutuksen onnistumisesta vuosien rutiinilla!
7 KANSAINVÄLISIÄ ASIOITA Yritysten kansainvälistymiseen viime vuonna yli 17 miljoonaa euroa Työ- ja elinkeinoministeriö ja ELY-keskukset myönsivät vuonna 2013 kansainvälistymisavustuksia yritysten yhteishankkeisiin yhteensä 17,4 miljoonaa euroa. Myönteisiä avustuspäätöksiä tehtiin kaikkiaan 263 kappaletta. Avustuksilla tuettiin näyttelyosallistumisia, vientiverkostohankkeita, aloittavien vientiyritysten kumppanuusohjelmia, muita yhteishankkeita sekä strategisia kärkihankkeita. Tuetut hankkeet suuntautuivat EU-maihin (41 prosenttia) ja Venäjälle (31 prosenttia). Avustuksista yli kolmannes kohdistui näyttelyosallistumisiin, sitä seurasivat vientiverkostohankkeet (18 pros.) ja kumppanuusohjelmat (5 pros.). Avustusten myöntämisessä painotettiin pienten ja keskisuurten yritysten hankkeita, joiden osuus oli 73 prosenttia tuista. Hämeen ELY-keskus myönsi 5,3 milj. euroa näyttelyavustuksiin. Varsinais-Suomen ELY-keskuksella oli käytössään 3,7 milj. euroa vientiverkostohankkeisiin. Lisäksi käytössä oli edelliseltä vuodelta käyttämättä jääneet 2,8 miljoonaa euroa ICT-klusterin äkillisten rakennemuutosten hoitoon. Tämän lisäksi viime vuonna oli käytössä miljoona euroa telakkateollisuuden vienninedistämiseen Ranskassa ja Norjassa. Vuonna 2014 yritysten yhteishankkeisiin on varattu hieman yli 14 miljoonaa euroa. Avustukset kohdennetaan erityisesti cleantechin, koulutusvientiin sekä innovatiivisiin hankkeisiin korkean teknologian hankkeisiin. Kohdemaina on BRICS-maat eli Venäjä, Kiina, Intia, Brasilia ja Etelä-Afrikka. Japanin ja Etelä-Korean kautta Aasian markkinoille Abenomics-ohjelma Japanissa ja luova talous Etelä-Koreassa tähtäävät talouden kasvuun. Japani ja Etelä-Korea voivat toimia suomalaisten yritysten porttina Aasian markkinoille, ja vastaavasti Suomi voi avata ovia näiden maiden yrityksille Itämeren ja arktisilla kasvualueilla. Kulttuurit on hyvä tuntea ja lupaukset pitää, jotta menestyy Japanissa ja Etelä-Koreassa. Team Finland -, FinnCham- ja Enterprise Europe Network -verkostot auttavat suomalaisia näillä markkinoilla. Japani on merkittävä globaali toimija Japani on noin 127 miljoonan asukkaan saari Tyynessämeressä Itä-Aasiassa. Pinta-alaltaan maa on vähän Kaliforniaa pienempi. Maa kuuluu yhdistyneisiin kansakuntiin, G8- ja G20-ryhmiin sekä Aasian ja Tyynenmeren maiden talousjärjestöön APEC:iin. Japani pyrkii vauhdittamaan talouden kasvua uuden talouspoliittisen ohjelman Abenomicsin avulla. Elvyttävä raha- ja talouspolitiikka ja talouden rakennemuutokset muodostavat ohjelman perustan. Talouden laajat rakenneuudistustoimet pitävät sisällään muun muassa investointeja, kaupan vapautumista, talouden avoimuutta ja naisten työhön osallistumista lisääviä toimenpiteitä. Lisäksi Japani on aloittanut vapaakauppaneuvottelut kaikkien tärkeimpien kauppakumppaniensa kanssa. Suomi porttina Eurooppaan Japani Aasiaan Japanista katsottuna Suomi on portti Euroopan markkinoille. Viime aikoina japanilaiset yritykset ovat osoittaneet kiinnostusta Venäjää ja suomalaista Venäjä-osaamista kohtaan. Suomi sijaitsee Itämeren ja arktisen kasvualueiden ytimessä. Japanilaiset yritykset voivat toimia Suomesta käsin yksin tai yhdessä suomalaisten yritysten kanssa näillä alueilla, joista suomalaisilla yrityksillä on kokemusta ja tietotaitoa. Vastaavasti Japani on perinteisesti ollut Suomelle merkittävä kauppakumppani koko Aasiassa. Japani sijaitsee Kiinan, Korean niemimaan ja Venäjän itäpuolella ja ulottuu pohjoisesta Ohotanmereltä etelään Itä-Kiinan merelle. Japanilaisten yritysten verkostot ovat erityisen tiiviit Aasiassa, mikä avaa suomalaisille yrityksille useita liiketoiminta- ja yhteistyömahdollisuuksia Japanin lisäksi koko Aasiassa. Menestys Japanissa vaatii pitkäjänteisyyttä ja yhteistyötä Yrityksellä tulee olla pitkän aikavälin suunnitelma saavuttaakseen menestystä Japanissa. Japanilaiset arvostavat kärsivällisyyttä. Liikesuhteet pyritään muodostamaan kestäviksi. Japanilaiset eivät pidä yllätyksistä tai kasvojen menettämisestä. Asioita on hyvä käsitellä yhdessä japanilaisten kanssa, ennen kuin ne tuodaan neuvottelupöytään. Henkilökohtaisilla suhteilla ja epäsuorilla kontakteilla on suuri merkitys japanilaisessa yhteiskunnassa. Markkinat on tutkittava huolellisesti. Tuote on sopeutettava vastaamaan paikallisia vaatimuksia. Yritysten on hyvä käyttää riippumattomia tarkastajia tutkimaan, että tuotetiedot ovat oikein. Yhteistyö japanilaisten yritysten kanssa ja yrityksiä kuunnellen on kullan arvoista. Etelä-Korea on Koillis-Aasian solmukohta Etelä-Korea sijaitsee Korean niemimaan eteläosassa. Sillä on maaraja Pohjois-Korean kanssa, merialueraja idässä Kiinan ja lännessä Japanin kanssa. Etelä-Korean länsipuolella Keltaisen meren takana on Kiina. Maa on Koillis-Aasian solmukohta. Etelä-Korea on pinta-alaltaan vähän suurempi kuin Indianan osavaltio USA:ssa. Maa, jossa asuu 50 miljoonaa asukasta, on yksi maailman tiheimmin asuttuja alueita. Etelä-Korea kuuluu yhdistyneisiin kansakuntiin, G20-ryhmään, ja se on APEC:in jäsen. EU:n ja Etelä-Korean välinen vapaakauppasopimus tuli 7
8 KANSAINVÄLISIÄ ASIOITA voimaan vuonna Se vähentää ja poistaa tulleja sekä helpottaa kauppavirtoja. Etelä-Korean talous on Aasian neljänneksi suurin. Maa on panostanut koulutukseen ja tuotekehitykseen. Presidentti Park Geun-hyen luomassa luovassa taloudessa teollisuudenalat, kuten tiede- ja IT-teknologia, yhdistyvät kulttuuriin ja ihmisten luovuuteen sekä mielikuvitukseen. Päämääränä on luoda uusia markkinoita ja työpaikkoja. Kulttuurilla ja henkilökohtaisilla suhteilla suuri merkitys taloussuhteissa Korealaiset ovat ylpeitä perinteisestä kulttuuristaan ja modernin taloutensa menestyksestä. He arvostavat suuresti sitä, että ulkomaalaiset antavat tunnustusta maan saavutuksille. Korealaiset haluavat oppia tuntemaan ennen liikesuhteiden solmimista kauppakumppaninsa ja ovat hyvin kiinnostuneita tämän henkilökohtaisesta elämästä. Henkilökohtaisten suhteiden perustana ovat luottamus ja yhteiset hyödyt. Vaatimattomuus ja nöyryys ovat tärkeitä ominaisuuksia korealaisessa kulttuurissa. Konfutselainen ajattelutapa on olennainen osa korealaista kulttuuria, ja se näkyy myös talouselämässä. Ylemmän tulee suojella alempaa, ja alemman tulee kunnioittaa ylempää. Itseään vanhempiin henkilöihin suhtaudutaan kunnioituksella. Konfutselaisuuteen kuuluu myös ajatus harmonisesta yhteiskunnasta. Hallitsijan tulee olla hyvä kansalleen, ja kansan tulee osoittaa kuuliaisuutta hallitsijalle. Tosin korealaisetkin lakkoilevat eri syistä. Korealaiset tekevät nopeasti päätöksiä Korealaiset ovat hyvin koulutettuja. Korealaiset, jotka ovat kotoisin samalta alueelta tai ovat valmistuneet samasta koulusta, tuntevat lujaa yhteenkuuluvuutta. Korealaiset haluavat saada nopeasti päätöksiä ja palautetta. Päätöksen tekee usein keskitetysti korkeassa asemassa oleva johtaja, muiden hoitaessa päivittäiset tehtävät. Kolmas osapuoli järjestää usein ensimmäisen liiketapaamisen, jonka aikana vaihdetaan käyntikortteja. Tapaamiset tulee sopia viikkoja etukäteen. Niiden peruuttaminen ei ole tavallista, mutta se saattaa olla mahdollista, mikäli tapaamista ei voida mitenkään siirtää ja mikäli aikataulut sallivat ajankohdan muutoksen. Puhuttelussa korealaiset käyttävät titteliä ja sukunimeä. Pitkä katsekontakti saatetaan tulkita kunnioituksen puutteena. Osapuolet odottavat toisiltaan täsmällisyyttä. Kirjallinen materiaali auttaa osapuolia asioiden käsittelyssä. Säännölliset tapaamiset ja vierailut Koreassa edistävät liiketoimintaa. Suomalaisten on hyvä tehdä tapaamisista muistiinpanot, jotta he voivat pitää lupauksistaan kiinni, mitä arvostetaan suuresti. Yrityksen on syytä esitellä alinomaa uusia ideoita ja tuotteita, joita korealaiset etsivät jatkuvasti. Korkea laatu on säilytettävä joka tasolla, mikäli yritys aikoo menestyä Koreassa. Team Finland -, FinnCham-, ja Enterprise Europe Network-verkostot auttavat yritystä menestymään Suomalais-Japanilainen kauppakamari ja Suomalais-Korealainen kauppayhdistys edistävät Suomen ja ao. maan välisiä kauppasuhteita Suomessa. Vastaavasti Finnish Chamber of Commerce in Japan ja Finland Chamber of Commerce and Industry in Korea ovat hyviä kohtaamispaikkoja Japanissa ja Koreassa suomalaisille yrityksille. Enterprise Europe Network toimii Suomessa, Japanissa ja Koreassa ja auttaa yrityksiä menestymään näiden maiden markkinoilla. Kaikilla on yhteistoimintaa Team Finland -verkoston kanssa. Suomalais-Korealainen kauppayhdistys, Suomalais-Japanilainen kauppakamari, ETP ja EU Gateway Programs, Enterprise Europe Network ja Helsingin seudun kauppakamari järjestivät tilaisuuden Introduction to Doing Business in Japan and Korea, jonka esityksiin kirjoitus perustuu. Tutustu esityksiin. Kirjoittaja: Anne Hatanpää, yhteyspäällikkö, Keskuskauppakamari MUUTA YRITYSTIETOA Yritykset yhä kiinnostuneempi välimiesmenettelystä Keskuskauppakamarin välimieslautakunnan hallinnoimasta välimiesmenettelystä on hyvää vauhtia tulossa yhä tunnetumpi ja tunnustetumpi yritysten riidanratkaisukeino. Vuosi 2013 oli hakemusmääriltään ennätyksellinen Keskuskauppakamarin välimieslautakunnalle. Jo toista vuotta peräkkäin hakemuksia saatiin enemmän kuin koskaan aiemmin lautakunnan yli 100-vuotisen historian aikana. -Välimiesmenettely kiinnostaa yrityksiä joustavana ja kustannustehokkaana riidanratkaisukeinona ja vaihtoehtona tuomioistuimelle. Välimieslautakunnalle tuli viime vuonna yhteensä 80 hakemusta, mikä on peräti 40 prosenttia enemmän kuin vuonna 2010, kertoo Keskuskauppakamarin välimieslautakunnasta vastaava johtaja Anne Horttanainen. Katse kohti kansainvälisiä markkinoita Suomi tarjoaa erinomaisen välimiesmenettely-ympäristön myös kansainvälisille riidoille. Tämä näkyy kansainvälisten hakemusten määrän lisääntymisessä. 8
9 MUUTA YRITYSTIETOA -Suomi on korruptoitumaton maa ja tuomioistuinjärjestelmämme on välimiesmenettelylle myönteinen. Lisäksi kesällä 2013 voimaan tulleet Keskuskauppakamarin uudet välimiesmenettelysäännöt vastaavat kaikilta osin parhaita kansainvälisiä käytänteitä. Lautakunnan jäseniksi on uudistuksen yhteydessä kutsuttu joukko kansainvälisen välimiesmenettelyn tunnettuja ja arvostettuja erityisosaajia, Horttanaisen kertoo. Hänen mukaansa suomalaisen yhteiskunnan yleinen tehokkuus ja kykymme hoitaa asioita luotettavasti ja osaavasti ovat Suomen markkinointivaltteja maailmalla. -Todellisesta kansainvälisestä läpimurrosta voidaan puhua siinä vaiheessa, kun ulkomaalaiset sopijapuolet valitsevat sopimukseensa Keskuskauppakamarin suositteleman riidanratkaisulausekkeen ja asiamiehikseen suomalaisjuristit, Horttanainen uskoo. Välimieslautakunnan hallinnoima välimiesmenettely yritysten riidanratkaisukeinona Kustannustehokas, joustava ja luotta muksellinen vaihtoehto tuomioistuin menettelylle yritysten välisten riito jen ratkaisussa Välitystuomio on lopullinen ja se tunnustetaan laajalti myös muissa valtioissa. Tuomion saa pääsääntöisesti 9 kuu kaudessa ja nopeutetussa menettelyssä 3 kuukaudessa. Välimieslautakunta vahvistaa väli miesten palkkiot, jolloin kus tannukset pysyvät hallinnassa. Menettelyn perustana toimii sopi mukseen lisätty välityslau seke. Mallivälityslausekkeet löytyvät välimieslautakunnan nettisivuilta. Yritysjohdon tietosuojaa parannetaan lakimuutoksella Kaupparekisterissä olevat yritysten vastuuhenkilöiden henkilötunnukset ja kotiosoitteet ovat olleet vuoden alkuun saakka vapaasti kaikkien saatavilla. Tämän takia yritysjohdon henkilötietojen onkiminen rikollisiin tarkoituksiin on Suomessa ollut helppoa. Laissa ollutta turvallisuusaukkoa on nyt tilkitty lakimuutoksella. Sen myötä yritysjohdon ja hallitusten jäsenten turvallisuus parani olennaisesti. -Kaupparekisterilaki muuttui vuoden alusta. Kaupparekisterilain muutoksen tavoitteena on ollut vähentää erilaisia identiteettirikoksia ja uhkailutapauksia rajaamalla henkilötunnuksen tunnusosan ja kotiosoitteen julkisuutta ja saatavuutta, kertoo Keskuskauppakamarin asiantuntija Kaisa Saario Uutishuoneessa. Yritysjohdon henkilötietojen helppo saatavuus on lisännyt joitakin rikoksia ja väärinkäytöksiä. Poliisin tietoon on tullut useita petostapauksia, jossa on hyödynnetty kaupparekisterissä julkisesti saatavilla olevia henkilötunnus- ja osoitetietoja. Lisäksi kotiosoitetiedon helppo saatavuus on todennäköisesti lisännyt yritysjohdon uhkailua. Keskuskauppakamarin ja Helsingin seudun kauppakamarin tekemissä yritysturvallisuusselvityksissä on ilmennyt, että uhkailutapaukset ovat olleet viime vuosina kasvussa. Erityisesti suuret yritykset ovat raportoineet johdon kokemasta uhkailusta. Henkilötietojen helppo saatavuus ja uhkailujen yleisyys ovat saattaneet myös vähentää kiinnostusta yritysten hallitustyöskentelyyn. Yrityksen hallituksen jäsenen turvallisuutta parantaa merkittävästi se, että jatkossa kaikille avoimessa kaupparekisteriotteissa otteessa näkyy henkilön yksilöintitietoina vain nimi, syntymäaika ja kotikunta sekä ulkomailla asuvista henkilöistä asuinmaa. Kaupparekisterilain muutos tarkoittaa yrityksille sitä, että yritysten vastuuhenkilöiden kotiosoite ilmoitetaan kaupparekisteriin vain, jos henkilö asuu ulkomailla. Suomessa olevaa kotiosoitetta ei jatkossa luovuteta ollenkaan kaupparekisteristä ja ulkomainen osoitekin vain perustellusta syystä. Elinkeinoelämä pitää muutosta hyvänä niin johdon turvallisuuden kuin rekisterikäytäntöjen selkeyden kannalta. On täysin riittävää, että kotimainen osoite löytyy väestötietojärjestelmästä. Aikaisemmin yritysjohtoa hämmensi se, että kotiosoite näkyi kaupparekisteriotteessa väestötietojärjestelmän osoitteenluovutuskiellosta huolimatta. Uusi käytäntö noudattaa myös tietosuojalainsäädännön kertarekisteröintiperiaatetta. Uutta on myös se, että yrityksen vastuuhenkilön henkilötunnuksen tunnusosan luovuttamista on olennaisesti tiukennettu. Tunnusosa voidaan kuitenkin luovuttaa esimerkiksi Finanssivalvonnan alaisille organisaatioille. Lakimuutoksen jälkeenkin tiedot ovat viranomaisten ulottuvilla. Keskuskauppakamari on vaatinut pitkään henkilötietojen suojan puutteiden tilkitsemistä kaupparekisteristä. Toimenpide saatiin toteutettua kuitenkin vasta, kun se nostettiin esille elinkeinoelämän ja viranomaisten yhdessä laatimassa kansallisessa yritysturvallisuusstrategiassa. Kaupparekisterilain uudistaminen on yritysturvallisuuden kannalta merkittävä muutos, vaikkakin on hyvä muistaa, että lakimuutos ei koske ennen vuotta 2014 vireille tulleita kaupparekisteri-ilmoituksia eikä vanhoja paperiarkistoja. 9
10 LAKIASIAT Marko Silen, johtaja Helsingin seudun kauppakamari 3) kuitin tunnistenumero tai muu yksilöivä tieto 4) myytyjen tavaroiden määrä ja laji sekä palvelujen laji Kati Mattinen, lakimies Helsingin seudun kauppakamari Kuitintarjoamisvelvollisuus voimaan vuoden alusta alkaen tuli voimaan uusi laki kuitintarjoamisvelvoitteesta käteiskaupassa. Lain taustalla on pyrkimys torjua harmaata taloutta siten että vaikeutettaisiin elinkeinoharjoittajan mahdollisuutta jättää käteismaksuna saatuja tuloja merkitsemättä kirjanpitoon. Toinen tavoite lailla on myös tasapuolistaa yritysten kilpailutilannetta. Käteiskaupalla tarkoitetaan myyntiä, jossa maksu saadaan käteisellä rahalla tai siihen rinnastettavalla välineellä (kuten pankkien maksukortti, luottokortti, muu sähköinen raha sekä lounas- ja liikuntasetelit). Lakia sovelletaan sellaiseen ammattitoimintaan jonka tilikauden liikevaihto on enemmän kuin euroa. Laki ei taas koske automaatista tapahtuvaa myyntiä, arpajaislainsäädännön alaista toimintaa (Veikkaus, RAY) sekä markkina- ja torikauppaa ulkotiloissa (lukuun ottamatta alkoholijuomien vähittäismyyntiä ja anniskelua. ). Kuitin tarjoamisvelvollisuus ei koske myöskään verkkomaksuja, laskulla maksamista ja sellaisia tilanteita joissa asiakas maksaa tavaran ilman että elinkeinoharjoittaja on läsnä. Kuitin tiedot Annettavassa kuitissa on oltava seuraavat tiedot: 1) elinkeinonharjoittajan nimi, yhteystiedot ja y-tunnus 2) kuitin antamispäivä 5) suoritettu maksu ja suoritettava arvonlisäveron määrä verokannoittain taikka arvonlisäveron peruste verokannoittain Kuitin voi tulostaa maksukorttipäätteeltä tai kassakoneesta tai kirjoittaa käsin. Kuitin voi tarjota myös sähköisessä muodossa. Valvonta Lain noudattamista valvovat verohallinto ja poliisi. Alkoholijuomien anniskelun osalta lain noudattamista valvoo myös aluehallintovirasto. Valvontaviranomaisella on oikeus valvoa kuitintarjoamisvelvollisuutta elinkeinonharjoittajan tiloissa ja tehdä koeostoja. Valvontaviranomainen voi määrätä lain noudattamatta jättämisestä laiminlyöntimaksun joka on vähintään 300 euroa ja enintään 1000 euroa. Laiminlyöntimaksu voi olla vähimmäismäärää pienempi, jos teko on vähäinen olosuhteet huomioon ottaen. Valvontamaksusta voi valittaa hallinto-oikeuteen. Muutamia huomioita laista - riittää että asiakkaalle tarjotaan kuittia; asiakkaan ei ole pakko ottaa sitä - laki ei edellytä kassakoneen tai kassajärjestelmän käyttämistä; kuitin voi kirjoittaa myös käsin (Paragon) - yleishyödyllinen yhdistys- ja harrastustoiminta jää lain ulkopuolelle (eli harrasteseurojen myyjäiset, tarjoilutoiminta, seuratuotteiden myynti jne.) Marko Silen johtaja Lomautuksen palkanlaskentakysymyksiä Lomauttamisella tarkoitetaan työnantajan aloitteesta tapahtuvaa työnteon ja palkanmaksun keskeyttämistä määräajaksi tai toistaiseksi työsuhteen pysyessä muutoin voimassa. Lomautus voidaan toteuttaa kokoaikaisena tai lyhentämällä päivittäistä tai viikoittaista työaikaa. Lomautus ja luontoisedut Luontoisedut kuten auto- ja puhelinetu ovat osa työntekijän palkkaa. Lomautuksen ajalta työnantajalla ei ole palkanmaksuvelvollisuutta ja vastaavasti ei myöskään velvollisuutta pitää luontoisetuja voimassa. Varsinkin silloin, jos lomautus on toteutettu työaikaa lyhentämällä, ei ole välttämättä tarkoituksenmukaista ottaa esimerkiksi autoa tai puhelinta lomautuspäivinä työnantajan hallintaan. Työnantaja voi halutessaan pitää luontoisedun voimassa, vaikka muuta palkkaa ei maksettaisikaan. Luontoisetu pitää silloin käsitellä luontoisetuna myös lomautuspäivien osalta. Kolmantena vaihtoehtona on se, että työntekijä maksaa työnantajalle vähintään verotusarvon suuruista vastiketta, jolloin verotettavaa luontoisetua ei synny. Lomautus ja työkyvyttömyys Päällekkäisten poissaolosyiden tulkinnassa sovelletaan lähtökohtaisesti niin sanottua aikaprioriteettiperiaatetta. Se tarkoittaa sitä, että työnantajaan nähden poissaolosyynä on se peruste, joka on alkanut ensin tai jonka ajankohta on ensin lyöty lukkoon. Poissaoloperusteella on merkitystä muun muassa sai- 10
11 LAKIASIAT rausajan palkanmaksuvelvollisuuden ja vuosilomanansainnan kannalta. Jos työntekijän sairaus on alkanut ennen lomautusilmoituksen antamista, poissaolosyynä on sairaus, vaikka lomautus ehtisikin alkaa sairauden vielä jatkuessa. Jos työntekijä sairastuu lomautusilmoituksen antamisen jälkeen mutta ennen lomautuksen alkamista, poissaolosyynä on lomautuksen alkamiseen saakka sairaus ja sen jälkeen lomautus. Jos lomautus taas on ehtinyt alkaa ennen työntekijän sairastumista, poissaolosyynä on lomautus niin kauan kuin lomautus jatkuu. Jos työntekijä on sairaana vielä lomautuksen päätyttyä, on poissaolosyynä tästä lähtien sairaus. Työtuomioistuimen tapauksessa TT: lääkäri oli määrännyt työntekijän sairauslomalle kolmeksi peräkkäiseksi ajanjaksoksi samalla taudinmäärityksellä. Työnantaja ilmoitti ensimmäisen sairauslomajakson aikana työntekijän lomauttamisesta jakson päättymisestä lukien. Työntekijän koko työkyvyttömyysaikaa oli kuitenkin tarkasteltava yhtenäisenä sairauslomana. Työntekijän poissaolon katsottiin siten johtuneen sairaudesta myös ilmoitetun lomautuksen aikana. Työtuomioistuimen tapauksessa TT: työnantaja oli lomauttanut työntekijän hänen sairauslomansa aikana. Koska sairausloma oli alkanut ennen lomautusta, työnteon keskeytyksen oli työoikeudessa vakiintuneesti noudatettavan aikaprioriteettiperiaatteen mukaisesti katsottava johtuneen sairauslomasta eikä lomautuksesta. Lomautuksen katsottiin alkaneen vasta sairausloman päätyttyä. Lomautus ei näin laskien ollut kestänyt 200 päivää, eikä työntekijällä siten ollut työehtosopimuksen perusteella oikeutta irtisanomisajan palkkaan. Lomautus ja vuosiloma Vuosilomalain 7 :n mukaan kokoaikaisen lomautuksen ajalta työssäolon veroista aikaa on 14 päivän säännön piirissä olevan työntekijän osalta 30 työpäivää vastaava aika ja 42 kalenteripäivää, jos työntekijä on 35 tunnin ansaintasäännön piirissä. Työaikaa lyhentämällä toteutetun lomautuksen osalta työssäolon veroista aikaa on kuusi kuukautta lomanmääräytymisvuodessa. Loman ansaintasääntö ei muutu lomautuksen perusteella, joten vaikka 14 päivän säännön piirissä oleva työntekijä lomautettaisiin osa-aikaisesti, lomanansaintasääntö ei muutu 35 tunnin säännöksi. Vuosilomalaissa ei ole erityisiä säännöksiä vuosiloman antamisesta silloin, kun työntekijä on lomautettuna, joten vuosiloma annetaan työntekijälle lomautuksesta huolimatta vuosilomalain yleisten säännösten ja periaatteiden mukaisesti. Jos ei toisin sovita, niin kesäloma annetaan lomakautena ja talviloma ennen seuraavan lomakauden alkamista. Työsuhteen päättyminen lomautuksen aikana Jos työnantaja irtisanoo lomautetun työntekijän, työnantajalla on velvollisuus maksaa työntekijälle irtisanomisajan palkka. Lainmukainen lomautusilmoitusaika on 14 päivää, mutta joissain työehtosopimuksissa lomautusilmoitusaika voi olla pidempi. Jos työnantaja on esimerkiksi noudattanut työehtosopimuksen mukaista kuukauden pituista lomautusilmoitusaikaa, niin irtisanomisajan palkasta saadaan työsopimuslain mukaan vähentää 14 päivän palkka. Lomautetulla työntekijällä on erityinen oikeus irtisanoutua ilman irtisanomisaikaa. Tällöin työsuhde päättyy välittömästi, eikä työnantajalla ole velvollisuutta maksaa irtisanomisajan palkkaa. Jos lomautuksen päättymisaika on työntekijän tiedossa, erityistä irtisanoutumisoikeutta ilman irtisanomisaikaa ei kuitenkaan ole lomautuksen päättymistä edeltävän seitsemän päivän aikana. Jos lomautus on työntekijän irtisanoutuessa kestänyt yhdenjaksoisesti vähintään 200 päivää, työntekijällä on kuitenkin oikeus saada työnantajan irtisanomisajan palkan suuruinen korvaus. Lomautuksen kestäessä annettu vuosiloma tai säännöksen kiertämiseksi tarjottu lyhytaikainen työ ei katkaise lomautuksen yhdenjaksoisuutta. Työtuomioistuimen tapauksessa TT: mukaan yhtiö oli kutsunut lomautettuna olleen sähköasentajan viikoksi ja toisen asentajan kolmeksi viikoksi työhön ennen kuin heidän lomautuksensa oli kestänyt 200 päivää. Tuomiossa esitetyillä perusteilla katsottiin, että asentajilla teetetyt työt olivat aitoja, yhtiölle tarpeellisia ja sellaisia, että jonkun työntekijöistä on ne joka tapauksessa täytynyt tehdä kysymyksessä olevina ajankohtina. Työhön kutsumisen tarkoituksena ei siten ollut kiertää työntekijän lomautuksen yhdenjaksoisuuteen työsopimuslain 5 luvun 7 :n 3 momentin nojalla liittyviä oikeuksia. Asentajien työskentely on katkaissut lomautuksen yhdenjaksoisuuden, ja vaatimukset irtisanomisajan palkkojen maksamisesta hylättiin. 11
12 Kauppakamarin kevätkokous Golftournament 2014 Rauman kauppakamari kutsuu jäsenyritystensä edustajat sääntömääräiseen kevätkokoukseen ja sitä edeltävään esitelmätilaisuuteen maanantaina klo 17 Oras Oy:n Isometsän tehtaille os. Isometsäntie 2, Rauma. (Ennen varsinaista kevätkokousta pidetään kauppakamarin valtuuskunnan kokous klo ) Kevätkokousohjelma Klo Tervetuloa ja ajankohtaista Orakselta -Toimitusjohtaja Pekka Kuusniemi, Oras Oy Kevätkokousesitelmä - Työministeri Lauri Ihalainen Kevätkokouksen avaus - kauppakamarin puheenjohtaja Timo Suistio Tervetuloa! Kauppakamarin varsinainen kevätkokous Sääntöjen 3 :n mukaan kevätkokoukselle kuuluvat asiat Rauman Kauppakamarin ja Rauman Yrittäjien jäsenille sekä yhteistyökumppaneille järjestetään tiistaina avoin kilpailu tänä vuonna 12. kerran Ilmoittautumiset viimeistään sähköpostilla os. Ilmoittautuminen 13.8.mennessä tai Kiitä ansiomerkillä! Pitkästä työurasta, elämäntyöstä tai merkittävästä työsuorituksesta. Lisätietoja puh. (09) Aktiivista työtä suomalaisten yritysten hyväksi. merkittävästä työsuorituksesta. Rauman Offsetpaino Oy